POLITINIO IR SAUGUMO KOMITETO SPRENDIMAS ESPM/1/2005
2005 m. lapkričio 25 d.
dėl Europos Sąjungos policijos misijos (ESPM) Bosnijoje ir Hercegovinoje vadovo-policijos komisaro skyrimo
(2005/922/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 25 straipsnio trečią pastraipą,
atsižvelgdamas į 2005 m. lapkričio 24 d. Tarybos bendruosius veiksmus 2005/824/BUSP dėl Europos Sąjungos policijos misijos (ESPM) Bosnijoje ir Hercegovinoje (1), ypač į jų 9 straipsnio 1 dalį,
kadangi:
(1)
Bendrųjų veiksmų 2005/824/BUSP 9 straipsnio 1 dalyje numatyta, kad Taryba įgalioja Politinį ir saugumo komitetą priimti atitinkamus sprendimus pagal Sutarties 25 straipsnį, įskaitant sprendimą Generalinio sekretoriaus-vyriausiojo įgaliotinio siūlymu skirti misijos vadovą-policijos komisarą.
(2)
Generalinis sekretorius-vyriausiasis įgaliotinis pasiūlė skirti Vincenzo Coppola,
NUSPRENDĖ:
1 straipsnis
Vincenzo Coppola skiriamas Europos Sąjungos policijos misijos (ESPM) Bosnijoje ir Hercegovinoje vadovu-policijos komisaru nuo misijos pradėjimo dienos. Iki tos dienos jis veikia kaip planavimo grupės vadovas.
2 straipsnis
Šis sprendimas įsigalioja jo priėmimo dieną.
Jis taikomas iki 2006 m. gruodžio 31 d.
Priimta Briuselyje, 2005 m. lapkričio 25 d.